**Τετάρτη 27 Απριλίου 2022**

**ΔΕΛΤΙΟ ΤΥΠΟΥ**

**«ΕΛΛΑΔΑ ΕΧΕΙΣ ΤΑΛΕΝΤΟ»**

**ΟΣΑ ΘΑ ΔΟΥΜΕ ΣΤΟΝ 4ο ΗΜΙΤΕΛΙΚΟ**

 **ΣΑΒΒΑΤΟ 30 ΑΠΡΙΛΙΟΥ ΣΤΙΣ 20:00**

**Μια ανάσα πριν τον Μεγάλο Τελικό! Στον 4ο Ημιτελικό του «Ελλάδα Έχεις Ταλέντο» 10 τελευταίοι διαγωνιζόμενοι διεκδικούν τις 3 τελευταίες θέσεις του διασημότερου σόου στον κόσμο! Ποιους θα επιλέξουν οι κριτές; Ποιους θα ψηφίσουν οι τηλεθεατές; Ποιοι θα κερδίσουν την πρόκριση;**

**Το Σάββατο 30 Απριλίου στις 20:00, το «Ελλάδα Έχεις Ταλέντο», θα είναι για άλλη μια φορά συναρπαστικό, τολμηρό και γεμάτο φαντασία!**

**Όπως και στους τρεις προηγούμενους Ημιτελικούς, έτσι και στον 4ο, οι κριτές θα ξεχωρίσουν τους καλύτερους 5. Από αυτούς, οι 2 θα πάρουν κατευθείαν το εισιτήριο για τον Τελικό με απόφαση των κριτών, ενώ οι υπόλοιποι 3 θα τεθούν στην ψηφοφορία του τηλεοπτικού κοινού. Η ψηφοφορία είναι ηλεκτρονική, ξεκινά με το τέλος της εκπομπής και διαρκεί μέχρι τα μεσάνυχτα. Όποιος συγκεντρώσει τις περισσότερες ψήφους, περνάει στους φιναλίστ του Τελικού.**

**Στον 4ο Ημιτελικό του «Ελλάδα Έχεις Ταλέντο», στη σκηνή του σόου θα ανέβουν ακόμη δέκα εντυπωσιακοί διαγωνιζόμενοι που θα μας καθηλώσουν!**

**ΟΙ ΣΥΜΜΕΤΕΧΟΝΤΕΣ**

**ΜΑΡΙΛΕΝΗ ΚΟΥΝΤΟΥΡΗ & ΑΛΕΞΑΝΔΡΟΣ ΠΑΠΑΝΔΡΕΟΥ**

Με εκρηκτική ενέργεια και εντυπωσιακές φιγούρες, το χορευτικό ντουέτο από την Κύπρο, η 10χρονη Μαριλένη και ο 13χρονος Αλέξανδρος, έρχονται για να θέσουν σοβαρή υποψηφιότητα για μια θέση στον Τελικό.

**MICHAEL ANTONIOU & MATHEW ANTONIOU**

Το τραγουδιστικό ντουέτο από την Κύπρο, ο Michael Antoniou και ο 10χρονος γιος του Mathew, έρχονται για να διεκδικήσουν μια θέση στον τελικό και να αποδείξουν ότι το «Ελλάδα Έχεις Ταλέντο» είναι οικογενειακή υπόθεση.

**ΛΟΥΛΟΥΔΑ ΚΑΙ Η ΟΡΧΗΣΤΡΑ ΤΟΥ ΓΙΩΡΓΟΥ ΑΛΤΗ**

Η σκηνή του «Ελλάδα Έχεις Ταλέντο» θα πλημμυρίσει με άρωμα γυναίκας και εντυπωσιακά κοστούμια μέσα από την εμπνευσμένη χορογραφία της ομάδας Λούλουδα.

**DUO VERTICO**

Το acro yogα ντουέτο Duo Vertico, στοχεύει τον Τελικό, παρουσιάζοντας ένα πρόγραμμα ακροβατικών ασκήσεων με υψηλότερο βαθμό δυσκολίας από τις οντισιόν.

**ΝΙΚΟΣ Ο ΜΑΓΟΣ**

Ο Νίκος ο μάγος, παρουσιάζοντας άλλη μια συναισθηματική παράσταση μαγείας, θέλει να εξασφαλίσει μια θέση για τον Μεγάλο Τελικό.

**FIRST BOLLYWOOD DANCE ACADEMY GREECE**

Η πολυπληθής χορευτική ομάδα Bollywood έχει σκοπό να κατακτήσει για άλλη μια φορά τη σκηνή του «Ελλάδα Έχεις Ταλέντο», παρουσιάζοντας έναν παραδοσιακό ινδικό χορό.

**ΕΛΕΑΝΑ ΔΗΜΟΠΟΥΛΟΥ**

Η make up και digital artist Ελεάνα Δημοπούλου με μια παρουσίαση που συνδυάζει μακιγιάζ, ειδικά εφέ και 3D mapping projection, θα δώσει τον καλύτερό της εαυτό για να περάσει στον Τελικό.

**MARY SUNSHINE**

Η Drag περσόνα Mary Sunshine, μέσα από ένα απαιτητικό drag show, θα προσπαθήσει να αφήσει το στίγμα της στη σκηνή του «Ελλάδα Έχεις Ταλέντο».

**ΕΛΕΝΗ ΦΡΑΓΓΕΛΑΚΗ**

Η 28χρονη χορεύτρια από την Αθήνα, Ελένη Φραγγελάκη, έχει σκοπό με τη χορογραφία που έχει ετοιμάσει να μην αφήσει την ευκαιρία να πάει χαμένη και να βρεθεί στον Μεγάλο Τελικό.

**LES FELINES**

Οι χορεύτριες exotic pole dance από τη Θεσσαλονίκη, Les Felines, έρχονται για να ανεβάσουν και πάλι τη θερμοκρασία στα ύψη με τη χορογραφία που έχουν ετοιμάσει.

**Ο 4ος Ημιτελικός του «Ελλάδα Έχεις Ταλέντο», έρχεται αυτό το Σάββατο, 30 Απριλίου, στις 20:00, με τους διαγωνιζόμενους να έχουν ένα μόνο σκοπό: να εντυπωσιάσουν κριτές και τηλεθεατές και να πάρουν το πολυπόθητο εισιτήριο για τον Μεγάλο Τελικό!**

**Trailer**

[**https://www.youtube.com/watch?v=ebr1s1nRdmk**](https://www.youtube.com/watch?v=ebr1s1nRdmk)

**#GGT**

**Instagram**

@greecegottalent

**Facebook**

@GreeceGotTalent

**Twitter**

@GreeceGotTalent

**Συντελεστές:**
**Executive Producer:** Αγλαΐα Λάτσιου

**SeniorProducer**: Βασίλης Κοτρωνάρος

**Showrunner:** Περικλής Ασπρούλιας
**Σκηνοθεσία**: Περικλής Βούρθης
**Βοηθός Σκηνοθέτις**: Ευδοκία Χατζηιγνατιάδου
**Αρχισυνταξία**: Νίκος Νάνος
**Οργάνωση Παραγωγής**: Δημήτρης Κοντογιάννης
**Διεύθυνση Παραγωγής**: Μιχάλης Στεφάνου